b'\n_START_ARTICLE_\nPenej (Peloponez)\n_START_SECTION_\nZemljopisne odlike\n_START_PARAGRAPH_\nRijeka te\xc4\x8de ju\xc5\xbenim polovicom ravnice Elida, kroz mjesta i naselja; Agia Triada, Simopul, Kentro, Elida, Roupaki, Agia Mavra, Kavasila, Vartolomio i Gastouni._NEWLINE_Godine 1960. gr\xc4\x8dka je vlada na rijeci dala izgraditi veliku zemljanu Branu Penej (\xce\xa6\xcf\x81\xce\xac\xce\xb3\xce\xbc\xce\xb1 \xce\xa0\xce\xb7\xce\xbd\xce\xb5\xce\xb9\xce\xbf\xcf\x8d, Fragma Pineiou), s ciljem izgradnje velikog akumulacijskog jezera - Technisti Limni Pineiou, uglavnom za snabdijevanje pitkom vodom stanovni\xc5\xa1tva sjevernog dijela prefekture Elide. Izgradnjom ovog umjetnog jezera potopljeni su stari putevi izme\xc4\x91u naselja Gastouni i Simopol, kao i onog izme\xc4\x91u Borsija i Simopola. Sada je promet izme\xc4\x91u tih mjesta mogu\xc4\x87 jedino preko brane. Voda iz ove akumulacije nije ba\xc5\xa1 dobra i pouzdana za pi\xc4\x87e, jer sadr\xc5\xbei mnoga one\xc4\x8di\xc5\xa1\xc4\x87enja._NEWLINE_Penej rijetko presu\xc5\xa1i, ali njegove pritoke \xc4\x8desto tijekom su\xc5\xa1nih ljeta nemaju vode. Za ljetnih su\xc5\xa1nih mjeseci od umjetnog jezera prema moru nema nikakvog vodotoka._NEWLINE_U anti\xc4\x8dka vremena rijeka Penej imala je sasvim druga\xc4\x8diji tok, tekla je isto\xc4\x8dno od Stafidokamposa, pa potom uz Andravidu, Lehenu i mo\xc4\x8dvaru pored naselja Agios Panteleimonas, koja je danas isu\xc5\xa1ena.\n_START_SECTION_\nRijeka Penej u mitologiji\n_START_PARAGRAPH_\nU gr\xc4\x8dkoj mitologiji, rijeke Penej i Alfej bile su one dvije rijeke \xc4\x8dije je tokove skrenuo Heraklo da o\xc4\x8disti Augijine staje u jednom danu i tako izvr\xc5\xa1i peti od dvanaest zadataka koje je mu je zadao kralj Euristej.'